Les Falleres Majors d'Alaquàs presideixen el tradicional Sopar de Gala
07/03/2005 10:59:00

# Les Falleres Majors d'Alaquàs presideixen el tradicional Sopar de Gala

*   07/03/2005 10:59:00
*   [Imprimir](#)
*   Compartir
*    https://www.alaquas.org/documento.asp?id\_do=9550

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9550%2F0&title=Ajuntament%20d%27Alaqu%C3%A0s.%20Premsa.Les%20Falleres%20Majors%20d%27Alaqu%C3%A0s%20presideixen%20el%20tradicional%20Sopar%20de%20Gala)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9550/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9550/9550_Form_4.jpg)](https://www.alaquas.org/ficheros/documentos/2005/2/9550/9550_Form_10.jpg "<a href='https://www.alaquas.org/ficheros/documentos/2005/2/9550/9550_Form_10.jpg' target=_blank><i class='fa fa-external-link' aria-hidden='true'></i>.Les Falleres Majors d'Alaquàs presideixen el tradicional Sopar de Gala</a>")

La Junta Local Fallera presenta el Llibret de les Falles 2005

Més de 300 fallers i falleres d'Alaquàs van assistir el passat divendres 4 de març al tradicional Sopar de Gala en homenatge a les Falleres Majors d'Alaquàs, Xelo Samper Lacruz i Elena Palao Martínez. La música, els regals i les sorpreses van ser les notes predominants d'aquesta vetlada festiva que es va perllongar fins ben entrada la matinada.

La cita va començar cap a les 22 hores de la nit amb la desfilada de les Falleres Majors, acompanyades per l'Alcalde d'Alaquàs i President Nat de Junta Local Fallera, Jorge Alarte, la Regidora de Festes, Isabel Mondéjar, a més de les Corts d'Honor i les i els membres de Junta Local Fallera A l'acte van estar presents també, com és habitual, la Fallera Major d'Alaquàs 2004, Xelo Blanch García i la Fallera Major Infantil del passat any, Estíbaliz Belinchón Alcalá. Representants de les onze comissions falleres d'Alaquàs, presidides per les seues Falleres Majors,  ompliren el saló de festa i alegria i acompanyaren les màximes representants. Enguany també va estar present en el sopar, la Fallera Major de Torís, Ana Cuquerela, acompanyada d'alguns membres de la Cort d'Honor d'aquesta població.

Després del sopar es va realitzar l'acte oficial en el què l'Ajuntament d'Alaquàs va obsequiar les màximes representants amb un àlbum fotogràfic, en record d'aquest any. També la Junta Local Fallera va regalar a Xelo i a Elena una joia per a què recorden aquest any sempre. A continuació, es va presentar de manera oficial el Llibret de les Falles 2005, en el què estan representades les onze comissions falleres d'Alaquàs.

Després del tradicional brindis, va començar el ball, inaugurat per la Fallera Major d'Alaquàs i l'Alcalde d'Alaquàs.